Мы махуэхэм
ЩIышылэм и 20, щэбэт
Кърым Республикэм и махуэщ. 1991 гъэм а щIыналъэм референдум щекIуэкIащ Кърымым и автономиер зэфIэгъэувэжыным теухуауэ. Абы кърикIуам ипкъ иткIэ Украинэм и Совет Нэхъыщхьэм 1991 гъэм мазаем и 12-м «Кърым Автономнэ Совет Социалист Республикэр къызэгъэпэщыжыным и IуэхукIэ» унафэр къищтауэ щытащ.
1588 гъэм Урыс пащтыхь Федор Иван и къуэм Кремлым щригъэблэгъат Черкасскэхэ Темрыкъуэ и къуэ Мамсрыкъуэрэ Къамболэт и къуэ Къудэнэтрэ (зэкъуэш бынхэт).
1831 гъэм Бельгиер зэи зы къэралми и Iуэху хэмыIэбэным, зым и телъ-хьэуи къэмыувыным теухуа унафэ къащтащ.
1892 гъэм баскетбол джэгукIэ лIэужьыгъуэщIэмкIэ япэ зэпеуэр США-м щекIуэкIащ.
1921 гъэм Бгырыс АССР-р къэунэхуащ.
1921 гъэм Дагъыстэн автономнэ республикэр къызэрагъэпэщащ.
1925 гъэм СССР-мрэ Япониемрэ дипломатие зэхущытыкIэ яку дэлъыным теухуа унафэм Пекин Iэ щыщIадзащ.
1958 гъэм автомобилым иIыгъ хуабжьагъыр къэзыгъэлъагъуэ япэ радархэр Лондон щагъэувауэ щытащ.
Тыркум щыщ усакIуэ, драматург, тхакIуэ цIэрыIуэ, Мамырыгъэм и дунейпсо саугъэтыр зрата Хикмет Назым къызэралъхурэ илъэси 116-рэ ирокъу.
Ветеранхэм я республикэ Советым щIалэгъуалэм ядэлэжьэнымкIэ и комиссэм и унафэщI, УФ-м и Журналистхэм я зэгухьэныгъэм хэт, КъБР-м и ЩIыхь тхылъыр зыхуагъэфэща Пщыбий СулътIан и ныбжьыр илъэс 86-рэ ирокъу.
Адыгэ Республикэм щIыхь зиIэ и журналист НапщIэкъуий Заур къызэралъхурэ илъэс 82-рэ ирокъу.
Совет, урысей политик, Тэтэрстаным и япэ президенту щыта Шаймиев Минтимер и ныбжьыр илъэс 81-рэ ирокъу.
Мэкъумэш щIэныгъэхэм я доктор, КъБКъМУ-м и профессор Елмэс Албий и ныбжьыр илъэс 79-рэ ирокъу.
Урысей актёр, режиссёр, фильм куэдым я сценарийхэр зытха, УФ-м и цIыхубэ артист Хотиненкэ Владимир и ныбжьыр илъэс 66-рэ ирокъу.
УэрэджыIакIуэ, УФ-м и цIыхубэ артисткэ Аллегровэ Иринэ и ныбжьыр илъэс 66-рэ ирокъу.
Философие щIэныгъэхэм я доктор, КъБКъУ-м и профессор КъуэщIысокъуэ Роберт и ныбжьыр илъэс 59-рэ ирокъу.
Актрисэ цIэрыIуэ, Литвам щIыхь зиIэ и артисткэ, «Ника» саугъэтыр зрата Дапкунайте Ингеборгэ и ныбжьыр 55-рэ ирокъу.
Дуней псом самбо бэнэкIэмкIэ тIэунейрэ и чемпион Алъхъо Сыхьэтбий и ныбжьыр илъэс 43-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. Махуэм хуабэр градуси 2 — 4, жэщым щIыIэр градуси 2 — 1 щыхъунущ.
ЩIышылэм и 21, тхьэмахуэ
Уэсым и дунейпсо махуэщ. Къэрал куэдым ар щагъэлъапIэ ЩIымахуэ спорт лIэужьыгъуэхэм я махуэ фIэщыгъэр иIэу.
Диным и дунейпсо махуэщ
IэплIэ зэхуэщIыным и дунейпсо махуэщ. Ар 1986 гъэм США-м къыщыхалъхьати, абы и хъыбарыр дуней псом псынщIэу щызэлъащIысауэ, къэрал куэдым щагъэлъапIэ.
УФ-м и инженер дзэхэм я махуэщ.
1701 гъэм Пётр Езанэм Iэ щIидзащ къэралым щыяпэ инженер школ къызэгъэпэщыным теухуа унафэм.
1918 гъэм Адыгейм Совет властыр щагъэуващ.
1924 гъэм Ленин (Ульянов) В. И. дунейм ехыжащ.
1934 гъэм Украинэм и Компартым и ХII съездым унафэ щащIащ республикэм и къалащхьэр Харьков ирахыу Киев ягъэIэпхъуэным теухуауэ.
1943 гъэм советыдзэхэм Ставрополь къалэр фашистхэм къыIэщIагъэкIыжащ.
1954 гъэм дунейм щыяпэу США-м хьэзыр щыхъуащ атом псыщIагъырыкIуэ кхъухьыр.
1985 гъэм Хьэгъундокъуэ Елмэсхъан дунейм ехыжащ.
Франджым щыщ дизайнер-модельер, зи IэдакъэщIэкIхэмкIэ дуней псом цIэрыIуэ щыхъуауэ щыта Диор Кристиан къызэралъхурэ илъэси 113-рэ ирокъу.
Совет къэфакIуэ, балетмейстер, СССР-м и цIыхубэ артист, Социалист Лэжьыгъэм и ЛIыхъужь Моисеев Игорь къызэралъхурэ илъэси 112-рэ ирокъу.
Физик цIэрыIуэ, академик, совет атом бомбэр зэрызэпкъралъхьэну щIыкIэр къэзыгупсыса Курчатов Игорь къызэралъхурэ илъэси 115-рэ ирокъу.
Ермэлы композитор, СССР-м и цIыхубэ артист Бабаджанян Арно къызэралъхурэ илъэс 97-рэ ирокъу.
КъБР-м и цIыхубэ тхакIуэ ХьэхъупащIэ Хьэжбэчыр къызэралъхурэ илъэс 92-рэ ирокъу.
Испанием щыщ, дуней псом щыцIэрыIуэ опернэ уэрэджыIакIуэ Домингэ Пласидэ илъэс 79-рэ ирокъу.
УФ-м и цIыхубэ егъэджакIуэ, тхыдэ щIэныгъэхэм я доктор Мэлбахъуэ Борис и ныбжьыр илъэс 73-рэ ирокъу.
Филологие щIэныгъэхэм я доктор, КъБР-м щIэныгъэхэмкIэ щIыхь зиIэ и лэжьакIуэ БищIо Борис и ныбжьыр илъэс 66-рэ ирокъу.
УФ-м и цIыхубэ артист Харатьян Дмитрий и ныбжьыр илъэс 58-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. Махуэм хуабэр градуси 2 — 4, жэщым щIыIэр градуси 2 — 1 щыхъунущ.
ЩIышылэм и 22, блыщхьэ
УФ-м и ПВО-м и кхъухьлъатэдзэхэм я махуэщ
1517 гъэм Мысыр шэрджэс мамлюкхэмрэ тыркудзэмрэ Каир пэмыжыжьэу зэзэуэн щыщIадзащ.
1969 гъэм КПСС-м и ЦК-м и Секретарь нэхъыщхьэ Брежнев Леонид иукIыну хэтащ Совет армэм и сержант нэхъыщIэ Ильин Виктор.
Инджылыз усакIуэ Байрон Джордж къызэралъхурэ илъэс 230-рэ ирокъу.
Сабий тхакIуэ Гайдар Аркадий (и унэцIэ дыдэр Голиковщ) къызэралъхурэ илъэси 114-рэ ирокъу.
Совет физик, Социалист Лэжьыгъэм и ЛIыхъужь, СССР-м ЩIэныгъэхэмкIэ и академием и академик, Нобель и саугъэтым и лауреат Ландау Лев къызэралъхурэ илъэси 110-рэ ирокъу.
Урысей актрисэ цIэрыIуэ, РСФСР-м и цIыхубэ артисткэ Талызинэ Валентинэ и ныбжьыр илъэс 83-рэ ирокъу.
КъБКъУ-м и библиотекэм и унафэщIу щыта, КъБР-м щэнхабзэмкIэ щIыхь зиIэ и лэжьакIуэ УнащIэ Розэ къыщалъхуа махуэщ.
Урысей актёр, продюсер, нэтынхэр езыгъэкIуэкI, УФ-м и Къэрал саугъэтыр зрата Ярмольник Леонид и ныбжьыр илъэс 64-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. Махуэм хуабэр градуси 2, жэщым щIыIэр градуси 2 -1 щыхъунущ.
